અદાલતે સ્પષ્ટતા કરી કે આ યોજના હેઠળ મંજૂર થયેલા નાણા આવા કેસની ટ્રાયલ સાથે જોડવામાં નથી આવ્યા અને પીડિત વળતર માટે ઘટના પછી તુરંત રાજ્ય અથવા જિલ્લા લિગલ સર્વિસ ઓથોરિટીનો સંપર્ક કરી શકે છે. પીડિતોને વચગાળાની રાહત આપવા માટે લિગલ સર્વિસ ઓથોરિટી જાતીય હુમલા અને એસિડ હુમલાનાં કેસના સુઓ મોટો દાખલ કરી શકે છે. તમામ રાજ્યો અને કેન્દ્રશાસિત પ્રદેશોએ બળાત્કાર પીડિત અને તેમાં જીવ ગુમાવનાર અથવા અથવા સામુહિક બળાત્કારના કેસમાં રુપિયા 5 લાખથી વધુ 10 લાખ સુધી ચૂકવણી કરવી પડે છે. આ શ્રેણીમાં બળાત્કારના કિસ્સા, સૃષ્ટિ વિરુદ્ધનું કૃત્ય, 80% કાયમી ડિસેબિલિટી અને ગંભીર શારીરિક ઈજાનો સમાવેશ થાય છે. એસિડ એટેકના કિસ્સામાં ઇજાઓના આધારે વળતરની મર્યાદા રૂપિયા 5 લાખથી 7 લાખ સુધીની છે. આવા કિસ્સામાં હુમલાના પંદર દિવસની અંદર રૂપિયા 1 લાખ અને ત્યારબાદ દર બે મહિને 2 લાખ ચૂકવી દેવાનું પ્રાવધાન છે. બન્ને કિસ્સાઓમાં સગીરોને વળતરની રકમ 50% વધુ છે.